DEMCO เฮ! Q3/59 พลิกมีกำไร หลังรับรู้รายได้ไฟฟ้าพลังงานทดแทน
DEMCO เฮ! Q3/59 พลิกมีกำไรอยู่ที่ 40.96 ล้านบาท จากปีก่อนขาดทุน 161.28 ล้านบาท หลังรับรู้รายได้ก่อสร้างโครงการไฟฟ้าหลังงานทดแทนของเอกชน ขณะที่งวด 9 เดือนพลิกขาดทุนอยู่ที่ 186.79 ล้านบาท จากปีก่อนมีกำไรอยู่ที่ 7.20 ล้านบาท
10 พ.ย. 2559

บริษัท เด็มโก้ จำกัด (มหาชน) หรือ DEMCO รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 40.96 ล้านบาท หรือมีกำไรสุทธิ 0.06 บาทต่อหุ้น จากช่วงเดียวกันของปีก่อนที่มีผลขาดทุนสุทธิ  161.28 ล้านบาท หรือมีขาดทุนสุทธิ 0.22 บาทต่อหุ้น
ทั้งนี้ผลการดำเนินงานที่พลิกมีกำไรเนื่องจาก บริษัทรับรู้รายได้ก่อสร้างโครงการไฟฟ้าหลังงานทดแทนของเอกชน
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ186.79 ล้านบาท หรือ 0.26 บาทต่อหุ้น จากช่วงเดียวกันของปีก่อนที่มีกำไรสุทธิ 7.72 ล้านบาทหรือ 0.01 บาทต่อหุ้น